ซื้อถุงยางอนามัย เตรียมตัวซื้อถุงยาง
แม้ไม่จำเป็น แต่คุณจะรู้สึกสบายใจกว่าหากคุณซื้อของอื่นๆ สักหน่อยและวางของเหล่านั้นบนรถเข็นก่อนซื้อถุงยาง วิธีนี้จะช่วยให้คุณไม่ต้องยืนอยู่ที่เคาน์เตอร์พร้อมกับกล่องถุงยางเพียงอย่างเดียว นอกจากนี้ คุณยังใช้ของอื่นๆ มาบังกล่องถุงยางได้ด้วย ซึ่งจะช่วยป้องกันไม่ให้คนเดินไปมาเห็นกล่องถุงยางเมื่อเค้ามองลงมาที่ตะกร้าใส่ของของคุณ ร้านสะดวกซื้อและปั๊มน้ำมันต่างขายถุงยางเช่นกัน ร้านค้าเหล่านี้มีขนาดเล็กกว่าและคนน้อยกว่า หากคุณซื้อถุงยางจากร้านสะดวกซื้อ คุณอาจต้องคุยกับพนักงานคิดเงินและบอกเขาหรือเธอให้ทราบว่าคุณต้องการซื้อถุงยาง หากคุณโอเคกับการคุยกับพนักงานและต้องการเลี่ยงคนมากๆ นี่อาจเป็นทางเลือกสำหรับคุณ ทิ้งใบเสร็จที่ร้านเลย คุณคงไม่อยากไปไหนมาไหนโดยที่ใบเสร็จถุงยางยังคาอยู่ในกระเป๋าเสื้อผ้า กระเป๋าสตางค์ หรือในเสื้อแจ็คเก็ตของคุณ หากคุณทิ้งใบเสร็จทันทีที่คุณเดินออกจากร้าน คุณจะไม่ต้องกังวลว่าพ่อแม่หรือเพื่อนจะรู้ว่าคุณซื้ออะไรมา และหากพ่อแม่คุณเช็คการใช้บัตรเครดิต/เดบิตของคุณ คุณคงต้องซื้อถุงยางด้วยเงินสดจะได้ไม่ต้องตอบคำถามอะไรใดๆ แทนที่จะต่อคิวจ่ายเงิน ให้คุณซื้อถุงยางจากร้านค้าที่มีเครื่องชำระสินค้าอัตโนมัติที่คุณสามารถสแกนสินค้าจ่ายเงินและนำสินค้าใส่ถุงได้ด้วยตัวเอง วิธีนี้จะทำให้คุณเลี่ยงการพูดคุยกับพนักงานคิดเงินได้ ร้านขายของชำและร้านค้าปลีกใหญ่ๆ มีเครื่องชำระสินค้าดังกล่าวให้บริการ หากไม่สามารถใช้เครื่องชำระสินค้าด้วยตัวเองได้ การจ่ายเงินซื้อถุงยางที่แคชเชียร์หลังร้านที่ห่างไกลผู้คน (เช่น แผนกอุปกรณ์ล่าสัตว์ หรือแผนกยานยนต์) เป็นวิธีที่ดีที่ช่วยให้คุณไม่ต้องเผชิญผู้คนและบางครั้งก็ช่วยเลี่ยงคิวยาวๆ ด้วย การซื้อถุงยางทีละมากๆ จะช่วยให้คุณไม่ต้องไปซื้อถุงยางบ่อยๆ เก็บถุงยางที่เหลือไว้ในที่แห้งและเย็น ตรวจดูวันหมดอายุก่อนใช้ถุงยาง หากถุงยางหมดอายุหรือเกิดความเสียหายขึ้นมันก็ใช้ได้ไม่ดีแล้ว หากคุณอายุ 18 ปีขึ้นไป คุณสามารถเข้าร้านค้าที่ขายของอย่างว่าเพื่อหาซื้อถุงยางได้ คุณจะไม่รู้สึกผิดที่ผิดทางในร้านค้าประเภทนี้เพราะทุกคนต่างมาเพื่อซื้อสินค้าที่เกี่ยวข้องกับเรื่องอย่างว่าทั้งนั้น พนักงานที่ร้านเหล่านี้มักจะเป็นผู้มีความรู้เกี่ยวกับผลิตภัณฑ์และสามารถตอบคำถามใดๆ ที่คุณอาจอยากรู้เกี่ยวกับถุงยางประเภทต่างๆ ที่วางขายอยู่ได้ มีเว็บไซด์มากมายที่คุณสามารถสั่งซื้อถุงยางและให้สินค้าส่งมาที่บ้านได้ โดยปกติแล้ว ถุงยางจะถูกจัดส่งมาในแพ็คเกจเรียบๆ ไม่โดดเด่นอะไร และร้านค้าออนไลน์ทั่วไปจะรับชำระเงินด้วยบัตรเดบิตหรือเครดิต แต่จะไม่ใช้ชื่อร้านค้าผู้จัดส่งอย่างโจ่งแจ้งบนใบเสร็จ คุณจะไม่เจอชื่อร้านประเภท "แจ็คเซ็กซ์ชอปและถุงยาง" บนใบเสร็จของคุณหรอก  แค่เสิร์ชคำว่า "ซื้อถุงยางออนไลน์" เพื่อหาว่าเว็บไซด์ใดบ้างที่คุณสามารถหาซื้อถุงยางได้ คลินิกสำหรับวัยรุ่นและศูนย์ป้องกันเชื้อเอชไอวี/โรคติดต่อทางเพศสัมพันธ์ ศูนย์วางแผนครอบครัว   , และศูนย์อนามัยท้องถิ่นบางแห่งก็แจกถุงยางฟรีโดยไม่มีการถามไถ่อะไร หากคุณมีคำถาม ที่นั่นมีเจ้าหน้าที่ที่ยินดีมากๆ ที่จะตอบคำถามของคุณ คุณอาจโทรศัพท์ไปที่คลินิกหรือเข้าเว็บไซต์เพื่อเช็คให้แน่ใจว่ามีถุงยางฟรีแจกที่นั่นจริง สูดลมหายใจลึกๆ และจำไว้ว่าการซื้อถุงยางเป็นความรับผิดชอบและเป็นเรื่องปกติ คุณอาจรู้สึกว่าใครๆ ต่างจ้องมองคุณอยู่และพนักงานคิดเงินก็กำลังตัดสินคุณ ในความเป็นจริง คนเค้าไม่ได้สนใจคุณนักหรอก คุณไม่ใช่คนแรกที่มาซื้อถุงยางที่ร้านของเขาสักหน่อย รู้ว่าคุณจะซื้อถุงยางประเภทไหนก่อนที่จะเริ่มภารกิจ ตัดสินใจเลือกยี่ห้อ ขนาด และวัสดุที่ใช้ผลิต (เช่น ลาเท็กซ์ โพลียูรีเธน หนังแกะ) ที่คุณอยากได้  เดินเข้าร้านโดยรู้ว่าถุงยางแบบไหนที่คุณต้องการจะซื้อจะช่วยให้คุณไม่เสียเวลาอยู่ในร้านค้านานกว่าที่ควร เผื่อตัวเลือกสำรองไว้สักหน่อยหากว่าร้านนั้นไม่มียี่ห้อที่คุณอยากได้  หาข้อมูลราคาถุงยางอนามัยไว้ด้วย คุณต้องพร้อมเมื่อเข้าร้าน เลือกยี่ห้อที่ได้รับการรับรองจากองค์การอาหารและยาเท่านั้น สำหรับคุณผู้ชาย วัดขนาดองคชาติขณะแข็งตัวจะช่วยให้เลือกขนาดถุงยางได้ถูกต้อง คุณสามารถใช้เครื่องคำนวณขนาดถุงยางอนามัยออนไลน์ได้เช่นกัน เพื่อช่วยตัดสินใจ หาข้อมูลเกี่ยวกับถุงยางบนโลกออนไลน์และอ่านรีวิว ซื้อถุงยางจากร้านที่ใช้เวลาเดินทางจากที่พักสัก 20-30 นาที สามารถลดความเสี่ยงในการเจอคนรู้จัก คุณอาจรู้สึกสบายใจขึ้นด้วยที่รู้ว่าจะไม่บังเอิญเจอครอบครัว เพื่อน หรือเพื่อนร่วมชั้น แวะไปร้านค้านั้นก่อนจะซื้อถุงยาง ใช้เวลาสักสองสามนาทีสำรวจว่าถุงยางอยู่ที่แผนกไหน (เช่น วางแผนครอบครัว ยา ฯลฯ) หากถุงยางอยู่หลังเคาน์เตอร์ คุณอาจหาซื้อจากร้านอื่นแทน แวะซื้อถุงยางในช่วงที่ร้านค้าค่อนข้างเงียบและมีลูกค้าในร้านแค่สองสามคน ร้านค้าต่างๆ จะไม่ค่อยยุ่งในช่วงเช้าตรู่และตอนดึกมากๆ คุณจะไม่ต้องเป็นกังวลว่าจะเจอใครโดยบังเอิญในร้านหรือว่าใครจะสังเกตเห็นว่าคุณกำลังซื้อถุงยาง ให้คิดว่าถุงยางก็เป็นแค่ผลิตภัณฑ์เพื่อสุขอนามัยชิ้นหนึ่งเหมือนกับยาสีฟัน แชมพู หรือผลิตภัณฑ์ดับกลิ่นกาย การเปลี่ยนวิธีคิดจะช่วยคลายความกังวล เวลาเดินช้อปปิ้งก็แค่เดินผ่านช่องสินค้ามีถุงยางวางขาย หยิบสิ่งที่คุณต้องการ และเดินช้อปปิ้งต่อ วางท่าสุขุมและมั่นใจเมื่อซื้อถุงยาง คุณไม่อยากให้ใครมาให้หันมามองคุณเป็นพิเศษเพราะคุณลุกลี้ลุกลนหรอกนะ
ซื้อผลิตภัณฑ์อื่นๆ สักสองสามชิ้น. ใช้บริการร้านสะดวกซื้อ. ซื้อเงินสดและโยนใบเสร็จทิ้งไป. ลองใช้เครื่องชำระสินค้าด้วยตัวเอง. ซื้อทีละมากๆ. ซื้อถุงยางที่ร้านขายของสำหรับผู้ใหญ่. สั่งซื้อถุงยางออนไลน์. ไปคลินิก. ทำใจสบายๆ และอย่าลุกลี้ลุกลน. หาข้อมูล. เลือกร้านค้าที่อยู่ไกลจากที่พักของคุณ. ซื้อถุงยางในช่วงที่คนไม่เยอะ. คิดเสียว่าถุงยางก็เป็นสินค้าชิ้นหนึ่ง.
https://www.wikihow.com/Buy-Condoms-Discreetly https://www.wikihow.com/Buy-Condoms-Discreetly
Making your Purchase Preparing to Buy Condoms